Leppäsen Alpo

Alpo oli 90- ja 2000-luvun alkupuolella tuttu ja rakastettu näky Kyrön torilla. Vaikka hampaita silminnähden runsaasti puuttuikin, jaksoi Alpo useimmiten valistaa seudun nuoria ja kertoa heille mitä uskomattomampia tarinoita, omien sanojensa mukaan vielä todenperäisiä. Alpo oli omien sanojensa mukaan myös melkoinen panomies.

Tarinan mukaan Alpo oli voimainsa päivinä ollut Rahkion vahvin mies, mutta tähän tarinaan ei koskaan ole saatu vahvistusta. Niin ikään kylillä kiertänyt tarina sikaeläimen kanssa jaetusta hellästä hetkestä oli todennäköisemmin jonkin yläasteikäisen nuoren miehen perättömästi liikkeelle laskema ilkeä huhu Alpon härskeistä tarinoista huolimatta.

Alpolla oli tyylilleen uskollisesti aina kumisaappaat jalassa, ja toisessa saappaassa usein viinapullo vetovalmiina, kuin lännensankareilla konsanaan.

Itse näin Alpon aina suhteellisen hyväntuulisena, mutta olen kuullut Alpon aika ajoin myös ikätovereilleni kimpaantuneen.

Viimeisen tiedon mukaan Alpo on siirtynyt ajasta ikuisuuteen vuosia sitten, mutta muisto ilahduttaa vieläkin aika ajoin seudun aikalaisia.